钦定古今图书集成/方舆汇编/职方典/第1340卷 > 《程乡县志》
## 钦定古今图书集成/方舆汇编/职方典/第1340卷 > 《程乡县志》

州治故址　，即今县治。

县治故址　在西城外曾井之东，今为民居。所治故址　，在县治东南，今废为军营。

州学故址　一在大市，一在东城外，一在县北一里天庆观侧，一在贡院之故址。

太平巡检司故址　在石坑都梅塘，今为荒地。《际留》仓故址　，初在县东北，后改为吏宅，次移城隍庙，后又改为预备仓，今为射圃，废。

税务故址　，在城西旧朝天坊，元至正年建，今废为民居。

程江驿故址　在城西旧朝天坊，因展城废为城基。

递运所故址　在城外西南上市，明洪武十年建，今址存。

梅溪务故址　在县东溪南都，今为荒地。东牛驿故址　在县西南一百二十里，元大历年创，至元年毁于寇。今为惠州兴宁县属地。社稷山川坛故址　在西城外大觉寺南，今废。程旼故居　在县西北一百九十五里义化都相公坪　在县西北七十里，形势平坦，周围四里许。昔唐丞相张九龄微时，过憩于此，耽山水之趣，盘桓数日，不忍舍去，后人因名其地为“相公坪。”

铁庵　在旧州治内。宋淳祐中，州守杨应己建，今废。

七贤堂　在县南百花洲尾。宋开禧元年，知州刘焕创，后兵毁。

乡约亭　在县东一里。正统间，知县文琳建，今废为荒地。

彭田铺故址　在万安都。宋杨万里有诗。